СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното Предложеният от възложителя Община Разград Подробен устройствен план (ПУП) – План за застрояване (ПЗ) и Парцеларен план (ПП) за техническата инфраструктура за поземлен имот с проектен идентификатор 61710.311.4, местност „Керезлик-С” в землището на гр. Разград, за гробищен парк на с. Стражец, предвиждащ промяна предназначението на посочения общински имот – с начин на трайно ползване „пасищеˮ в такъв за „неземеделски нуждиˮ, попада в обхвата на т. 9.1 „Подробни устройствени планове – планове за застрояване и парцеларни планове за елементите на техническата инфраструктура извън границите на урбанизираните територии” от Приложение 2 към Наредбата за условията и реда за извършване на екологична оценка на планове и програми – Наредбата за ЕО, приета с ПМС №139 (ДВ, бр. 57/2004 г. изм. и доп. ДВ, бр. 3/2018 г.). Съгласно разпоредбите на чл. 2, ал. 2, т. 1 от същата Наредба, предложеният ПУП-ПЗ и ПП подлежи на преценяване необходимостта от екологична оценка. 
       Конкретното инвестиционно предложение, посочено в разработения проект на ПУП-ПЗ и ПП на цитирания имот за изграждане на нов гробищен парк, попада в обхвата на Приложение 2, т. 12 „Туризъм и отдих”, буква „д)” –  „паркове със специално предназначение” към чл.93, ал.1, т.1 и 2 от ЗООС и подлежи на процедура по преценяване на необходимостта от извършване на оценка на въздействието върху околната среда (ОВОС).

       Съгласно чл. 91, ал. 2 от ЗООС, когато за инвестиционното предложение, включено в Приложение 1 и 2 на Закона се изисква и изготвяне на самостоятелен план или програма, компетентният орган по околна среда може по искане на възложителя или по своя преценка да допусне извършването само на една от оценките по Глава шеста на ЗООС. Отчитайки предвижданията и обхвата на устройствения план, считам за целесъобразно в случая прилагането на процедурата по преценяване на необходимостта от оценка на въздействието върху околната среда.
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 3371-(1)/14.08.2020 г. 
Копие на писмото е изпратено в кметство село Стражец.
